7.2.2023
MT
Il-Ġurnal Uffiċjali tal-Unjoni Ewropea
C 47/129 L-Erbgħa 6 ta’ Lulju 2022
78.
Jistieden lill-gvern jaċċellera l-ħidma tiegħu fuq l-istrateġija dwar l-enerġija 2022-2030, b'kooperazzjoni mas-soċjetà ċivili, b'enfasi partikolari fuq provvista tal-enerġija sostenibbli u affordabbli, effiċjenza enerġetika akbar u aktar diversifikazzjoni tas-sorsi tal-enerġija f'konformità mal-Aġenda tal-Patt Ekoloġiku u l-Ftehim ta' Pariġi; jiddispjaċih dwar id-dewmien kontinwu fil-pubblikazzjoni tal-istrateġija; 79.
Itenni t-tħassib tiegħu li l-maġġoranza kbira tal-enerġija tal-Kosovo ġejja mill-faħam u jappella għat-tneħħija tas-sussidji kollha fuq il-faħam mhux konformi, id-deċentralizzazzjoni tal-produzzjoni tal-enerġija u t-tranżizzjoni lejn sorsi ta' enerġija rinnovabbli; jirrikonoxxi l-ħtieġa li l-parti tat-Tramuntana tal-Kosovo tiġi integrata kompletament fis-sistema ta' fatturazzjoni tal-pajjiż; 80.
Iħeġġeġ lill-Kosovo jirriforma u jiftaħ is-suq tal-enerġija tiegħu, inkluż l-elettriku bl-imnut, sabiex il-konsumaturi jkollhom għażla u jitkisser il-monopolju eżistenti fis-settur; jilqa' l-ftuħ ta' impjant ġdid tat-tisħin distrettwali fi Gjakova, iffinanzjat mill-fondi tal-UE, li huwa l-uniku impjant fil-Kosovo li jopera bl-użu tal-bijomassa, u li huwa mistenni li jnaqqas it-tniġġis fiż-żona b'aktar minn 90 %; 81.
Jesprimi t-tħassib serju tiegħu dwar il-kwalità tal-arja fil-biċċa l-kbira taż-żoni urbani tal-Kosovo; jissottolinja, b'mod partikolari, li l-Kosovo, f'dawn l-aħħar snin, kiser il-limiti massimi għas-sustanzi li jniġġsu fl-arja li huma ta' theddida serja għas-saħħa taċ-ċittadini tal-Kosovo; jistieden lill-Kosovo jżomm mal-pjan nazzjonali tiegħu għat-tnaqqis tal-emissjonijiet, li jikkonforma mar-rekwiżiti tad-Direttiva dwar l-Emissjonijiet Industrijali (9); 82.
Jisħaq fuq il-ħtieġa ta' ambjent f'saħħtu u l-protezzjoni tar-riżorsi tal-ilma u l-ekosistemi, b'enfasi partikolari fuq ix-xmajjar għall-iżvilupp tal-agrikoltura u għat-tisħiħ tas-sigurtà tal-ikel u tal-ilma; ifaħħar l-isforzi biex tittejjeb il-kwalità tal-ġestjoni tal-baċini tal-ilma u l-permessi relatati; jilqa' l-verdett tal-Qorti Suprema tal-Kosovo li jissospendi l-permess tal-ilma ta' impjant idroelettriku fi Shtërpca; jitlob li jitwaqqfu l-proġetti kollha ta' digi f'żoni protetti, inklużi siti futuri ta' Natura 2000 (Emerald); 83.
Jisħaq fuq il-ħtieġa ta' titjib fl-immaniġġjar tal-iskart, b'mod partikolari fis-separazzjoni u fir-riċiklaġġ tal-iskart, kif ukoll il-ħtieġa li jiġu introdotti miżuri ta' ekonomija ċirkolari sabiex jitnaqqas l-iskart; 84.
Itenni l-appell tiegħu għall-implimentazzjoni ta' politiki sostenibbli dwar it-trasport pubbliku u l-mobilità u għall-indirizzar ta' nuqqasijiet infrastrutturali li ilhom żmien twil; jilqa' l-pjanijiet għall-modernizzazzjoni tal-ferroviji b'self mill-Bank Ewropew għar-Rikostruzzjoni u l-Iżvilupp u b'għotjiet tal-UE; 85.
Jilqa' l-adozzjoni tal-Pjan Ekonomiku u ta' Investiment għall-Balkani tal-Punent li jammonta għal EUR 3,2 biljun u jistieden lill-Kosovo jagħmel użu effettiv minnu; jilqa' t-tħejjija li għaddejja bħalissa ta' ħames proġetti ewlenin dwar l-enerġija, l-infrastruttura u l-ilma u l-arja nodfa, inkluża t-taqsima Pristina-Merdare tal-“Awtostrada tal-Paċi” u t-tħejjija għal investimenti ġodda fil-provvista tal-ilma u fit-trattament tal-ilma mormi; 86.
Jilqa' l-operazzjonijiet imwettqa mill-Pulizija tal-Kosovo f'kooperazzjoni mal-EULEX biex jiġi sfrattat il-qtugħ illegali tas-siġar fil-Kosovo kollu; iħeġġeġ lill-awtoritajiet rilevanti u lill-aġenziji tal-infurzar tal-liġi fit-Tramuntana u fin-Nofsinhar tal-pajjiż biex iżidu l-kooperazzjoni tagħhom sabiex jiġġieldu kontra dan ir-reat u reati oħra; o o
o
87.
Jagħti istruzzjonijiet lill-President tiegħu biex tgħaddi din ir-riżoluzzjoni lill-President tal-Kunsill Ewropew, lill-Kummissjoni, lill-Viċi President tal-Kummissjoni / Rappreżentant Għoli tal-Unjoni għall-Affarijiet Barranin u l-Politika ta' Sigurtà, lill-gvernijiet u lill-parlamenti tal-Istati Membri kif ukoll lill-President, lill-Gvern u lill-Parlament tal-Kosovo.
(9)
Id-Direttiva 2010/75/UE tal-Parlament Ewropew u tal-Kunsill tal-24 ta' Novembru 2010 dwar l-emissjonijiet industrijali (il-prevenzjoni u l-kontroll integrati tat-tniġġis) (ĠU L 334, 17.12.2010, p. 17).